Ìlèdí fún ọmọdé, ìlèdí tàbí ìlàpọ̀n fún àgbà tàbípáàdì fún àwọn obìnrin jẹ́ ohun èlò kan tí ó ma ń gba omi bíi ìtọ̀ àti Ìgbẹ́ Ènìyàn dúró lára ọmọ ìkókó tàbí ọmọdé. Ó tún jẹ́ ohun èlò tí àwọn obìnrin ma ń lò láti fi gba ẹ̀jẹ̀ dúró lásìkò tí wọ́n bá ń ṣe nkan oṣù, tàbí tí wọ́n bá bímọ, bẹ́ẹ̀ wọ́n ma ń lòó láti fi fí ojú ara àwọn obìnrin tí wọ́n bá ṣiṣẹ́ abẹ fún. Ó ṣe pàtàkì kí wọ́n ma pàrọ̀ ìlèdí ní àìmọye ìgbà nínú ọjọ́ kan, ìyẹn bí nkan oṣù náà bá ṣe pọ̀ sí. Wọ́n ma ń ṣe ìlèdí látara àwọn ohun èlò oríṣiríṣi, ìyẹ̀n bí wọ́n bá ṣe fẹ́ kó rí. Ṣíṣe rẹ̀ dá lórí orílẹ̀-èdè tí wọ́n bá ti ń pèsè rẹ̀,tabí ilé-iṣẹ́ tí wọ́n bá ti ń ṣeé jáde. Bí àpẹẹrẹ, orílẹ̀-èdè Amẹ́ríkà a ń lo ohun-èlò Kotex láti pèsè ìlédí tí wọ́n ń pè ní Always, Equate, àti Stayfree. Ìlédí Lil-lets náà wà káàkiri àwọn orílẹ̀-èdè tí wọ́n ti ń sọ èdè Gẹ̀ẹ́sì.